kalixlouiis/myanmar-wikipedia-corpus huggingface dataset:
မန်ဆန်တွင် "ချုပ်ခြယ်တတ်သည့်အမူအကျင့် ရာဇဝင်" နှင့် schizophrenia နှင့် ယုံမှားသံသယလွန်ကဲ ထင်ယောင်ထင်မှား ဖောက်ပြန်မှု အပါအဝင် "စိတ်ကျန်းမာရေးပြဿနာ" များ ရှိသည့်အတွက် လွတ်မြောက်ခွင့်ပေးရန် အန္တရာယ်ကြီးလွန်းသည်ဟု ယင်းတရားခွင်၌ ခုံအဖွဲ့က မှတ်ချက်ချသည်။
မန်ဆန်သည် စည်းမျဉ်း ၁၀၈ ခုအား ချိုးဖောက်မှုအတွက် တိုင်ကြားမှုများ ရှိထားပြီး နောင်တရမှု မပြ ၊ ရာဇဝတ် ကျူးလွန်မှုဖြစ်စေသည့် အကြောင်းအချက် များအား သိမြင်မှုမရှိ ၊ ရာဇဝတ်မှုများ၏ အတိုင်းအဆကို နားလည်မှု ကင်းမဲ့ ၊ လူသားတို့၏ နာကျင်ခံစားရမှု အပေါ် မကြုံဖူးလောက်အောင် ဂရုမထား ၊ ခံဝန်အစီအစဉ်မရှိဟု ခုံအဖွဲ့က အမှတ်အသားပြုသည်။
နောင် ၁၅ နှစ်အတွက် မန်ဆန်အတွက် ခံဝန်မစဉ်းစားရန် ၂၀၁၂ ဧပြီ ၁၁ ရက် ကြားနာမှု က ဆုံးဖြတ်လိုက်ရာ ၎င်း အသက် ၉၂ နှစ်ပြည့်ချိန် ၂၀၂၇ ခုနှစ်အထိ သက်ရောက်သည်။
အမွေအနှစ် ယဉ်ကျေးမှုအပေါ် သက်ရောက်မှု ၁၉၇၀ ဇန်နဝါရီမှစ၍ မန်ဆန်အား မြေအောက်သတင်းစာ Los Angeles Free Press နှင့် "တစ်နှစ်တာအတွက်အကျော်ကြားဆုံးပုဂ္ဂိုလ်" အဖြစ်Tuesday's Child က ပွေ့ဖက်ကြိုဆိုခဲ့ကြသည်။
၁၉၇၀ ဇွန်လ Rolling Stone ၏ ကာဗာစတိုရီ "ချားလ်စ်မန်ဆန် - သက်ရှိထင်ရှား အန္တရာယ်အများဆုံး ပုဂ္ဂိုလ်၏ အံ့ဖွယ်ဇာတ်လမ်း" ၏ ဇာတ်ကောင်ဖြစ်ခဲ့သည်။
"Charles Manson: The Incredible Story of the Most Dangerous Man Alive". Rolling Stone. Retrieved May 30, 2015. ယင်းဇာတ်လမ်းအား ပြင်ဆင်နိုင်ရန်အတွက် Rolling Stone မှ စာရေးသူတစ်ဦးက လော့စ်အန်ဂျလိစ် ခရိုင်ရှေ့နေ၏ ရုံးခန်းသို့သွားရောက်ခဲ့စဉ်Manson on cover of Rolling Stone rollingstone.com. Retrieved May 2, 2007. မန်ဆန်အား ပေါ့ယဉ်းကျေးမှုနှင့် တွဲဖက်ပေးနိုင်မည့် သွေးသံရဲရဲ "Healter Skelter" ဓာတ်ပုံကြောင့် ကြက်သေသေသွားခဲ့သည်ဟု ဆိုသည်။
မန်ဆန်မှာ "ပြန်ကြွလာတဲ့ ခရစ်တော်" သို့တည်းမဟုတ် "တို့ခေတ်ရဲ့ အော့နှလုံးနာစရာ ပြယုဂ်" သတ်မှတ်နိုင်ရေးအတွက် မြေအောက်သတင်းစာ တွင် အငြင်းပွားခဲ့ကြောင်း အစိုးရရှေ့နေ ဗင်းဆင့်ဘတ်ဂလီအိုစီက Helter Skelter ပူးတွဲစာရေးသူ ကတ်ဂျန်ထျီအား ထောက်ပြပြောဆိုခဲ့သည်။
နာဇီဝါဒထောက်ခံသူလည်းဖြစ် မန်ဆန်၏ နောက်လိုက်လည်းဖြစ်သူ ဂျိမ်းစ်မန်ဆန်က နာဇီလိုလားသည့် အကြမ်းဖက်သမား အက်တမ်ဝါဖန် ဒဗစ်ရှင်ကဲ့သို့ လက်ယာအစွန်းရောက် လှုပ်ရှားမှုများအား လွှမ်းမိုးသည့် အဖွဲ့အစည်း ယူနီဗာဆယ်အော်ဒါ ကို တည်ထောင်ခဲ့သည်။
ယူနီဗာဆယ်အော်ဒါ၏ အမည် နှင့် အမှတ်တံဆိပ်ဖြစ်သည့် တရားချိန်ခွင်ကြား နာဇီစကြာကို မန်ဆန်က အဝေးမှ ဖန်တီးခဲ့သည်။
ထိုစဉ်က ဥရောပ၌ တည်ရှိသော "မန်ဆန်လိုလားသူဂိုဏ်း" ကို မန်ဆန်၏ သီချင်းများ နှင့် "သူ့အားထောက်ခံသည့် သီချင်းများ" ကို တီးခတ်သီဆိုသည့် ရော့ခ်ဂီတအဖွဲ့ ၇၀ ခန့် က ကိုယ်စားပြုသည် ဟု ဘီဘီစီ ဝန်ထမ်း ၁ ဦး၏ ပြောဆိုချက်ကို Bugliosi က ၁၉၉၄ ခုနှစ်ထုတ် ဖြစ်ရပ်မှန် စာအုပ် Helter Skelter စကားကြွင်း၌ ကိုးကားသည်။
ဂီတ မန်ဆန်၏ အသံသွင်းတိပ်ခွေများ - ဂီတသာမက စကားပြောကို ဖြန့်ချိခဲ့သည်။
ယင်းအယ်လ်ဘမ်များအနက်က တစ်ခုဖြစ်သော The Family Jams တွင် မန်ဆန်နှင့်အခြားသူများအဖမ်းခံရပြီးနောက် ၁၉၇၀ တွင် သယ်ဖမ်မလီက အသံသွင်းထားသော မန်ဆန်၏ တေးသီချင်းများ စီဒီ ၂ ချပ်ပါဝင်သည်။
ဂစ်တာတီးခတ်သူနှင့် ပင်တိုင်အဆိုကို စတိဗ်ဂရိုဂန်က ဆောင်ရွက်ပြီး လင်းနက်တ်ဖရောမ်၊ ဆန်ဒရာ ဂွတ်ဒ်၊ ကက်သရင်း ရှဲ နှင့် အခြားသူများကလည်း အသံအားဖြည့်ပေးသည်။
ဖြန့်ချိစဉ်က အသစ်အဆန်းဖြစ်သော ဂီတ ကဗျာ နှင့် စကားပြော အယ်လ်ဘမ် One Mind ကို Creative Commons လိုင်စင်ဖြင့် ၂၀၀၅ ဧပြီတွင် ဖြန့်ချိသည်။
Charles Manson Issues Album under Creative Commons pcmag.com. Retrieved April 14, 2008.Yes it's CC! Photo verifying Creative Commons license of One Mind. blog.limewire.com. Retrieved April 13, 2008. အမေရိကန် ရော့ခ်ဂီတအဖွဲ့ Guns N' Roses က မန်ဆန်၏ "Look at Your Game, Girl” ကို ၎င်းတို့၏ ၁၉၉၃ ထုတ် "The Spaghetti Incident?" အယ်လ်ဘမ်၏ စာရင်းမသွင်းထားသော ၁၃ ပုဒ်မြောက် တေးသီချင်းအဖြစ် အသံသွင်းခဲ့သည်။
[ Review of The Spaghetti Incident?] allmusic.com. Retrieved November 23, 2007.Guns N' Roses Biography themusichype.com. Retrieved January 11, 2017. အမေရိကန်ရော့ခ်ဂီတအဖွဲ့ မရီလင်မန်ဆန်၏ Portrait of an American Family အယ်လ်ဘမ် "My Monkey" သီချင်းတွင် "I had a little monkey / I sent him to the country and I fed him on gingerbread / Along came a choo-choo / Knocked my monkey cuckoo / And now my monkey's dead." ဟူသော စာသားများ ပါဝင်သည်။
ထိုစာသားများမှာ မန်ဆန်၏ LIE အယ်လ်ဘမ်ပါ "Mechanical Man" မှ ယူထားခြင်း ဖြစ်သည်။
Lyrics of "Mechanical Man" ခရစ်(စ်)ပင်ဂလိုဗာက ၁၉၈၉ တွင် ဖြန့်ချိသည့် The Big Problem ≠ The Solution. The Solution=Let It Be အယ်လ်ဘမ်တွင် "Never Say 'Never' to Always" ကို ထည့်သွင်းခဲ့သည်။
Kasabian၊ Spahn Ranch နှင့် Marilyn Manson ကဲ့သို့ ဂီတဖျော်ဖြေတင်ဆက်သူများက ၎င်းတို့၏ အမည်များကို မန်ဆန်နှင့်သူ၏အတွေးအမြင် များမှ ဆင်းသက်လာခြင်းဖြစ်သည်။
အမန်ဒါ မာရီ နော့ဇ် (; ၁၉၈၇ ဇူလိုင် ၉ တွင် မွေးဖွား) သည် အခန်းဖော် ပညာတော်သင်ကျောင်းသူ မဲရဒစ်သ်ကာချာအား ၂၀၀၇ ၌ လူသတ်မှုဖြင့် စီရင်ချက်ချခံရပြီး အီတလီနိုင်ငံအကျဉ်းထောင်၌ ၄ နှစ်ခန့် အကျဉ်းကျခံခဲ့ရသော အမေရိကန်အမျိုးသမီး ဖြစ်သည်။
၂၀၁၅ ၌ နော့ဇ်အား အီတလီနိုင်ငံ Court of Cassation (အထက်တရားရုံးချုပ်) က တရားသေ လွှတ်လိုက်သည်။
လူသတ်မှုဖြစ်ချိန်က အသက် ၂၀ သာ ရှိသေးသော နော့ဇ်မှာ ရည်းစားဖြစ်သူ ရာဖိုင်အဲလ်ဆိုလက်စီတိုနှင့် တစ်ညတာ အတူကုန်ဆုံးခဲ့ပြီး သူမနှင့် ကာချာတို့အတူနေထိုင်ရာ တိုက်ခန်းသို့ပြန်လာချိန်၌ ကာချာ၏ အိပ်ခန်းမှာ သော့ပိတ်ထားပြီး ရေချိုးခန်းအတွင်း၌ သွေးများတွေ့ရသဖြင့် ရဲတပ်ဖွဲ့အား အကြောင်းကြားခေါ်ယူခဲ့သည်။
အငြင်းပွားဖွယ်ရာ လုပ်နည်း လုပ်ဟန်များဖြင့် စစ်ဆေးမေးမြန်းမှုအတွင်း နော့ဇ်က သူမကိုယ်တိုင် နှင့် သူမ၏ အလုပ်ရှင် ပက်ထရစ်လမန်ဘာတို့အား အမှုပတ်စေခဲ့သည်။
နော့ဇ်နှင့်ဆိုလက်စီတိုမှာ လမန်ဘာနှင့် ဇာတ်တိုက်ပြီး ကာချာအား သတ်ခဲ့သည်ဟု အစပိုင်းက စွပ်စွဲခံရသော်လည်း လမန်ဘာအား မကြာမီ လွှတ်လိုက်သည်။
ကာချာ၏ ပစ္စည်းများပေါ်မှ ၎င်း၏ သွေးစွန်းနေသော လက်ဗွေရာကို တွေ့ရှိရသဖြင့် ဖောက်ထွင်းသူ Rudy Guede အဖမ်းခံရသည်။
တရားရုံးတင်မစစ်ဆေးမီ အီတာလျံမီဒီယာများ၌ (ကမ္ဘာတဝှမ်းမှ အခြားမီဒီယာများက ထပ်ဆင့်လွှင့်) နော့ဇ်အား အဆိုးမြင်စေရန် ပုံဖော်ခဲ့ကြရာ ရုံးတင်စစ်ဆေးမှု၌ နာမည်သေသွားစေရန် လုပ်ကြံသည့် နည်းလမ်းများကို အသုံးပြုသည် ဟု စောဒကတက်ခဲ့သည်အထိ ဖြစ်လာခဲ့သည်။
အခင်းဖြစ်ပွားရာနေရာမှ သက်သေအထောက်အထားများမှာ သူမ ပါဝင် ပတ်သက်နေကြောင်း ကိုက်ညီမှုမရှိဟု အမေရိကန်မှုခင်း ဆေးပညာရှင်များက ယူဆကြရာ နော့ဇ်အား ကနဦးရုံးတင် စစ်ဆေးမှုမှ ပြစ်မှုထင်ရှားကြောင်း စီရင်ချက် နှင့် ထောင်ဒဏ် ၂၆ နှစ်မှာ နိုင်ငံတကာ၌ အငြင်းပွားမှုများဖြစ်စေခဲ့သည်။
ပြစ်မှုကင်းရှင်းကြောင်း လျောက်ထားမှု အောင်မြင်ခဲ့သည့် ဒုတိယအဆင့် ရုံးတင်စစ်ဆေးမှုအပါအဝင် ရှည်လျားသော တရားစွဲဆိုမှုများမှာ ၂၀၁၁ ခုနှစ် နော့ဇ် လွတ်မြောက်ပြီးသည်အထိ ဆက်လက်ဖြစ်ပွားခဲ့သည်။
အပြစ်မှ တရားသေ ကင်းလွတ်စေခဲ့သည်။
အီတလီနိုင်ငံ၏ အမြင့်ဆုံးတရားရုံးက ၂၀၁၅ မတ် ၂၇ ၌ နော့ဇ်နှင့် ဆိုလက်စီတိုအား တရားသေ လွှတ်လိုက်သည်။
သို့သော် လမန်ဘာအား အသရေဖျက် (နာမည်ဖျက်ခြင်း) သည့်အတွက် နော့ဇ်အား စွဲချက်တင်မှုမှာ တရားရုံးအားလုံးတွင် ဆက်လက်တည်မြဲနေဆဲဖြစ်သည်။
စစ်ဆေးမေးမြန်းမှုအတွင်း ရဲမေ၏ ရိုက်နှက်ခံရသည်ဟု နော့ဇ်က ထွက်ဆိုသဖြင့် ၂၀၁၆ ဇန်နဝါရီ ၁၄ ၌ ယင်းစွဲချက်မှ လွတ်စေခဲ့သည်။
နော့ဇ်သည် စာရေးသူ၊ တက်ကြွလှုပ်ရှားသူ နှင့် ဂျာနယ်လစ် တစ်ဦးဖြစ်လာသည်။
သူမ၏ မှတ်တမ်း Waiting to Be Heard က အရောင်းဆုံးစာအုပ် ၁ အုပ်ဖြစ်ခဲ့သည်။
Vice Media က ထုတ်လုပ်သော The Scarlet Letter Reports ရှိုးပွဲကို နော့ဇ်က အစီအစဉ်မှူးအဖြစ်ဆောင်ရွက်မည်ဖြစ်ကြောင်း Facebook Watch က ၂၀၁၇ ဒီဇင်ဘာတွင် ကြေညာသည်။
ဟွာဆောင်း ကွင်းဆက်လူသတ်မှုများ () သည် ၁၉၈၆ စက်တင်ဘာ ၁၅ နှင့် ၁၉၉၁ ဧပြီ ၃ ရက်အကြား တောင်ကိုရီးယား ဟွာဆောင်းမြို့တွင် ပေါ်ပေါက်ခဲ့သော မဖြေရှင်းနိုင်သေးသည့် လူသတ်မှုများဖြစ်သည်။
ကျူးလွန်သည့်အခါတိုင်း အမျိုးသမီး သို့မဟုတ် မိန်းကလေးငယ်များအား တုပ်နှောင်သတ်ဖြတ်ထားသည်။
တောင်ကိုရီးယားနိုင်ငံ ခေတ်နှောင်းသမိုင်းတလျောက် အကျော်စော်ဆုံး လူသတ်မှုများ ဖြစ်ပြီး ရာသီခွင်လူသတ်သမား ၏ ကျူးလွန်မှုနှင့် ခိုင်းနှိုင်းခံရသည်။
သမိုင်းကြောင်း ဂျုံးဂီစီရင်စု ဟွာဆောင်းနယ်မြို့လေး၌ ၄ နှစ်နှင့် ၇ လအတွင်း အသက် ၁၄ နှစ်မှ ၇၁ နှစ်အရွယ် အမျိုးသမီးတို့ ပါးစပ်ဆို့ ၊ မတရားကျင့်ပြီး အသတ်ခံရသည်။
အမျိုးသမီးများ၏ အဝတ်အစားဖြင့်ပင် အသက်ရှုကြပ်အောင်ပြုလုပ်ပြီး အသတ်ခံ ရခြင်း ဖြစ်သည်။
ကျူးလွန်သူမှာ အရပ်အမြင့် ၁၆၅ မှ ၁၇၀ စင်တီမီတာ ၊ သွေးအုပ်စု ဘီ ပိုင်ရှင် အသက် ၂၀ တွင်းရှိ အမျိုးသားဟု မှုခင်းဆေးပညာ သက်သေအထောက်အထားများအရ သိရသည်။
လုပ်နည်းလုပ်ဟန်ထား သတ်ဖြတ်မှုများအား ပထမဆုံးအကြိမ်အနေဖြင့် အမှန်တကယ်သေချာပိုင်းဖြတ်နိုင်သည်ဖြစ်ရာ ကိုရီးယား၌ နာမည်ကျော်ခဲ့သည်။
ရဲအရာရှိများမှာ လူအလုပ်ရက်ပေါင်း ၂ သန်း ကြာအောင် ဤအမှုအား ဆောင်ရွက်ခဲ့သည်။
သံသယရှိခံရသူအရေအတွက်မှာလည်း တိုးပွားလာရာ အဆုံး၌ ၂၁၂၈၀ ဦးအထိ ရှိလာခဲ့သည်။
၂၀၁၅ ဇူလိုင် အမျိုးသားညီလာခံက ဖယ်ရှားလိုက်ချိန်အထိ ကိုရီးယားနိုင်ငံ၌ လူသတ်မှုအတွက် statute of limitations မှာ ၁၅ နှစ်ဖြစ်သည်။
၂၀၀၆ ဧပြီ ၂ တွင် သတ်ဖြတ်မှုအတွက် ပြဋ္ဌာန်းချက်မှာ သက်တမ်းကုန်ဆုံးသွားသည်။
သို့သော် အမှု၏ ထင်ရှားကျော်စော်မှုကြောင့် ရဲမှတ်တမ်းများအား ဆက်လက်သိမ်းဆည်းထားဆဲဖြစ်သည်။
ပြဋ္ဌာန်းချက် ကို ဖယ်ရှားလိုက်သည့်အတွက် သွေးအေးသွားသောအမှုများအား ပြန်လည် သုံးသပ်လျက်ရှိသည်။
၂၀၀၄ တွင် ကောလိပ်ကျောင်းသူတဦးအသတ်ခံရသဖြင့် ဟွာဆောင်း ကွင်းဆက်လူသတ်မှုများအား စိတ်ဝင်စားမှုများ ပြန်လည်အစပျိုးလာခဲ့သည်။
ယင်းအမှုမှာလည်း ဖော်ထုတ်နိုင်ခြင်းမရှိသေးပေ။
သားကောင်များ မှုခင်းရက်စွဲနေရာသားကောင်မှတ်ချက်များ၁၁၉၈၆ စက်တင်ဘာ ၁၅ ဟွာဆောင်း ၊ အန်ယောင်း-ရီ (ယခု ဟွာဆန်း-ဒုံ) စားကျက်ကွင်းလီဝမ်-အင်းမ် (၇၁ နှစ်)Statute of limitations expired on September 15, 2001, at 12 am.၂၁၉၈၆ အောက်တိုဘာ ၂၀ ဟွာဆောင်း ၊ ဂျီနန်း-ရီ (ယခုဂျီနန်း-ဒုံ) တူးမြောင်းပါခ့် ဟျွန်ဆုခ် (၂၅ နှစ်)Statute of limitations expired on October 19, 2001, at 12 am.၃၁၉၈၆ ဒီဇင်ဘာ ၁၂ ဟွာဆောင်း ၊ အန်ယောင်း-ရီ (ယခု ဟွာဆန်း-ဒုံ) ကမ်းပါးKwon ဂျူဘုံ (၂၅ နှစ်)Statute of limitations expired on December 11, 2001, at 12 am.၄၁၉၈၆ ဒီဇင်ဘာ ၁၄ ဂျောင်နမ်-မြောင်, ဂွမ်ဟန်း-ရီ တူးမြောင်းLee Kye-sook (23 years old)Statute of limitations expired on December 13, 2001, at 12 am.၅၁၉၈၇ ဇန်နဝါရီ ၁၀ ဟွာဆောင်း ဟွမ်ဂိုင်း-ရီ (ယခု ဟွာဆန်း-ဒုံ) လယ်ကွင်းဟွန် ဂျင်-ယောင်း (၁၉ နှစ်)Statute of limitations expired on January 9, 2002, at 12 am.၆၁၉၈၇ မေ ၂ ဟွာဆောင်း ၊ ဂျီနန်-ရီ (ယခု ဂျီနန်ဒုံ) တောင်ပါ့ခ် အွန် ဂျူး (၂၉ နှစ်)Statute of limitations expired on May 1, 2002, at 12 am.၇၁၉၈၈ စက်တင်ဘာ ၇ ပါလ်တန်မြောင် ၊ ဂါဂျေး-ရီ တူးမြောင်း အန် ဂီဆွန်း (၅၄ နှစ်)Statute of limitations expired on September 6, 2003, at 12 am.၈၁၉၈၈ စက်တင်ဘာ ၁၆ ဟွာဆောင်း ဂျီနန်-ရီ (ယခုဂျီနန်-ဒုံ) နေအိမ် ပါ့ခ်ဆန်းဟီး (၁၄ နှစ်) ၁၉၈၉ ဇူလိုင် ၂၇ တွင် ယွန်းမို (၂၂ နှစ်) အားဖမ်းဆီးခဲ့။
၉၁၉၉၀ နိုဝင်ဘာ ၁၅ ဟွာဆောင်း ဗျောင်ဂျမ်းဒုံ (ဗျောင်ဂျမ်း ၁(အီလ်)-ဒုံ) တောင်ကုန်း ကင်မ် မီဂျွန်း (၁၄နှစ်) Statute of limitations expired on November 14, 2005, at 12 am.၁၀၁၉၉၁ ဧပြီ ၃ဒုန်တန်း-မြောင် ၊ ဘန်ဆုန်း-ရီ (ယခု ဒုန်တန်း ၁ - ဒုံ) တောင်ကုန်းKwon ဆုန်းဆန်း (၆၉ နှစ်)Statute of limitations expired on April 2, 2006, at 12 am. မီဒီယာများတွင် ဖော်ပြခြင်း ဤလူသတ်မှုများအပေါ် အခြေတည်၍ ရုပ်ရှင်နှင့် ရုပ်မြင်သံကြားဇာတ်လမ်းများစွာ ဖန်တီးခဲ့ကြသည်။
Memories of Murder (၂၀၀၃) Confession of Murder (၂၀၁၂) Gap-dong (၂၀၁၄) Signal (၂၀၁၆) Tunnel (၂၀၁၇) Criminal Minds (၂၀၁၇) Partners for Justice (၂၀၁၈) Signal (၂၀၁၈) ကိုးကား Category:တောင်ကိုရီးယား ကွင်းဆက်လူသတ်သမားများ Category:တောင်ကိုရီးယားနိုင်ငံရှိ လူသတ်မှု။
ဝီလျံဂျော့ဂျ်ဟေးရန်စ် (; ၁၉၂၈ နိုဝင်ဘာ ၁၅ – ၂၀၁၂ မတ် ၅) သည် ၁၉၄၆ ၌ လူသတ်မှု ၃ မှုအား ဝန်ခံခဲ့သည့် အမေရိကန် ရာဇဝတ်သား ကွင်းဆက်လူသတ်သမား ဖြစ်သည်။
မှုခင်းဖြစ်ရာနေရာများ၌ နှုတ်ခမ်းနီဖြင့် သတင်းစကားများ ရေးခြစ်ခဲ့သောကြောင့် Heirens ကို နှုတ်ခမ်းနီလူသတ်သမား ဟုလည်း ခေါ်သည်။
အကျဉ်းထောင်တွင်း ၆၅ နှစ် နေထိုင်ခဲ့ရသောကြောင့် သေဆုံးချိန်တွင် ရှီကာဂို၏ သက်တမ်းအရှည်ဆုံးထောင်သား ဂုဏ်ပုဒ်ရရှိခဲ့သည်။
."Gray area: Aging prison population has state looking at alternatives." Pantagraph.com. May 30, 2009. Accessed June 5, 2009. အီလီနွိုင်းပြည်နယ် ဒစ်ဆန်အရပ်ရှိ ဒစ်ဆန် စာရိတ္တပြုပြင်ရေးစင်တာ၌ သူ၏ ကျန်ရှိသေးသော ထောင်ဒဏ်ကို ကျခံခဲ့ သည်။
သေချိန်အထိ အကျဉ်းကျခံခဲ့သော်လည်း သူ၏ ဝန်ခံထွက်ဆိုချက်ကို ပြန်ရုပ်သိမ်းပြီး ခြိမ်းခြောက်အကျပ်ကိုင် စစ်မေးမှုနှင့် ရဲတပ်ဖွဲ့၏ ရက်စက်မှု၏ သားကောင်ဖြစ်ခဲ့ရသည် ဟု ဆိုသည်။
Kennedy, Dolores "Bill Heirens Asks For Help So He Won't Die In Prison For Another's Crime." URL accessed January 29, 2007. Richard Thomas a man who actually confessed and came forth giving spot on details of the crimes was ignored by police and let go free. Police beat a confession out of Heirens, he was brutally beaten then told if he didn't confess he would get the electric chair. Heirens အကြောင်း ဝတ္ထု The Bloody Spur ကို ချားလ်စ်အိုင်းရှတိုင်းက ရေးသားပြီး ၁၉၅၃ ထုတ်ဝေခဲ့သည်။
ဖရစ်ဇ်လန်း ၏ ၁၉၅၆ ရုပ်ရှင် While the City Sleeps အဖြစ် အသက်သွင်းခဲ့သည်။
၂၀၁၂ မတ် ၅ ရက် UIC ကျန်းမာရေးစင်တာ၌ အသက် ၈၃ တွင် ဆီးချိုရောဂါ၏ နောက်ဆက်တွဲဝေဒနာများဖြင့် သေဆုံးခဲ့သည်။
သီအိုဒေါရောဘတ်ဘန်ဒီ (အမည်ရင်း သီအိုဒေါရောဘတ်ကောင်းဝဲလ်၊ ၁၉၄၆ နိုဝင်ဘာ ၂၄ - ၁၉၈၉ ဇန်နဝါရီ ၂၄) သည် ၁၉၇၀ ခုနှစ်များအတွင်း (သည့်ထက်လည်း စောဖွယ်ရာရှိ) က မိန်းမရွယ်နှင့် မိန်းခလေးငယ်များအား ပြန်ပေးဆွဲ၊ မုဒိမ်းကျင့်၊ လူသတ်ခဲ့သော အမေရိကန် ကွင်းဆက်လူသတ်သမား၊ လူသေနှင့် မေထုန်မှီဝဲသူ တစ်ဦး ဖြစ်သည်။
ဆယ်စု နှစ်များစွာ ငြင်းဆိုခဲ့ပြီးနောက် ၁၉၈၉ ကွပ်မျက်ခံရခါနီးသည့်အခါမှ ၁၉၇၄ နှင့် ၁၉၇၈ အကြား ပြည်နယ် ၇ ခု၌ ကျူးလွန် ခဲ့သော လူသတ်မှု ၃၀ အတွက် ဝန်ခံခဲ့သည်။
သားကောင်အရေအတွက်မှန်ကို မသိရှိရဘဲ ပိုများနိုင်ဖွယ်ရှိသည်။
သူ၏ သားကောင်မိန်းမပျိုများစွာက သူ့အား ချောမောပြီး လူချစ်လူခင်များသည်ဟု သဘောထားကြသည့်အတွက် ဤအချက်အား အခွင့်ကောင်းယူပြီး ယုံကြည်မှု ရယူခဲ့ခြင်း ဖြစ်သည်။
သူ၏ သားကောင်များကို လူသူကင်းရှင်းရာအရပ်၌ နိုင့်ထက်စီးနင်း ရိုက်နှက်မှုမပြုမီ ထိခိုက်အနာတရ သို့မဟုတ် မသန်စွမ်းသော်လည်းကောင်း တာဝန်ရှိပုဂ္ဂိုလ်တစ်ဦး ဖြစ်လေဟန်နှင့် လူမြင်ကွင်း၌ ချဉ်းကပ်လေ့ရှိသည်။
ဒုတိယတန်းစား မှုခင်းကျူးလွန်ရာနေရာသို့ ထပ်မံသွားရောက်ပြီး ပုပ်သိုးစပြုနေသည့် အလောင်းကောင်များအား ပြင်ဆင်ပေးကာ လိင်ဆက်ဆံတတ်သည်။
ပုပ်သိုးရိရွဲသွား၍ဖြစ်စေ တိရစ္ဆာန်အရိုင်းများ၏ ဖျက်ဆီးမှုကြောင့်ဖြစ်စေ ယင်းသို့ဆောင်ရွက်ခြင်းမပြုနိုင်တော့သည်အထိ ပြုမူတတ်သည်။
သားကောင် အနည်းဆုံး ၁၂ ဦးအား ခေါင်းဖြတ်ပြီး ခေါင်းပြတ်များကို အမှတ်တရအဖြစ် သူ၏ တိုက်ခန်းတွင် သိမ်းဆည်းထားသည်။
ရံဖန်ရံခါ၌ ညအချိန် အိမ်များတွင်း ဖောက်ထွင်းဝင်ရောက်ပြီး သားကောင်များအား အိပ်ပျော်နေစဉ် သတ်ဖြတ်တတ်သည်။
အနာတရဖြစ်စေသော ပြန်ပေးဆွဲမှုနှင့် ရာဇဝတ်မြောက်သော တိုက်ခိုက်မှုအတွက် ယူတာ၌ အကျဉ်းကျခံရစဉ်အခါ ၁၉၇၅ တွင် ဘန်ဒီ ပထမဆုံးအကြိမ်အဖြစ် ထောင်ကျသည်။
ပြည်နယ်အများအပြား၌ တစထက်တစ ရှည်လျားများပြား လာသည့် မဖော်ထုတ်နိုင်သော လူသတ်မှုများနှင့်ပတ်သက်ပြီး သူ့အပေါ် သံသယရှိလာသည်။
ကော်လိုရာဒို၌ လူသတ်မှုစွဲချက်နှင့် ရင်ဆိုင်နေရစဉ် ၂ ကြိမ်တိုင်တိုင် ရုပ်ရှင်ဆန်ဆန်လွတ်မြောက်မှုကို အကွက်ချစီစဉ်နိုင်ခဲ့ပြီး ၁၉၇၈ ၌ နောက်ဆုံးပြန်လည် အဖမ်းမရခံမီ လူသတ်မှု ၃ ခုအပါအဝင် နောက်ထပ် တိုက်ခိုက်မှုများကို ဖလော်ရီဒါ၌ ထပ်မံကျူးလွန်ပြန်သေးသည်။
ဖလော်ရီဒါပြည်နယ်တွင်း လူသတ်မှုများအတွက် သီးခြား ရုံးတင်စစ်ဆေးမှု ၂ ခုမှ သေဒဏ် ၃ ကြိမ်ချမှတ်လိုက်သည်။
ဘန်ဒီအား ၁၉၈၉ ဇန်နဝါရီ ၂၄ တွင် ဖလော်ရီဒါ ပြည်နယ်အကျဉ်းထောင်၌ လျှပ်စစ်ကုလားထိုင်ဖြင့် သေဒဏ် စီရင်ခဲ့သည်။
ဘန်ဒီနှင့် ယခင်က လက်တွဲလုပ်ကိုင်ဖူးသူ အတ္ထုပတ္တိစာရေးဆရာ အန်းရူးလ် က ဘန်ဒီအား "အခြားလူသားတစ်ဦး၏ နာကျင်မှု ၊ သေသည်အထိ နှင့် သေပြီးအခြားမဲ့၌ သားကောင်များအပေါ် လွှမ်းမိုးနိုင်မှုမှ ပျော်ရွှင်မှုရယူသည့် ကြမ်းတမ်း ရက်စက်သည့် ဆိုစီယိုပါ့သ် တစ်ဦး" ဟု သရုပ်ဖော်သည်။
ဘန်ဒီကိုယ်တိုင်က "တွေ့ဖူးသမျှလူအားလုံးထဲကမှ သွေးအအေး ဆုံး ခွေးမသား" ဟု ကိုယ့်ကိုကိုယ် ရည်ညွှန်းဖူးသည်။
နောက်ဆုံး ခုခံချေပရှေ့နေအဖွဲ့ အဖွဲ့ဝင် ရှေ့နေ ပေါ်လီနယ်လ်ဆန် က "နှလုံးသားမရှိတဲ့ မကောင်းဆိုးဝါး" ဖြစ်သည်ဟု ရေးသားခဲ့သည်။
Elizabeth Woolridge Grant (ဇွန်လ ၂၁၊ ၁၉၈၅ မွေးဖွား) သည် Lana Del Rey အဖြစ်လူသိများသော အမေရိကန် အဆိုတော်၊ သီချင်းရေးသူ၊ ကဗျာဆရာနှင့် ဂီတဗီဒီယိုဒါရိုက်တာတစ်ဦး ဖြစ်သည်။
"ပြုံးရွှင်ရွှင်လူသတ်သမား" နှင့် "မိစ္ဆာ" ဟု နာမည်ပြောင်ပေးခံရသော ကြောင်း ကျစ် ဟုန် (စက်တင်ဘာ ၅၊ ၁၉၇၂ – ဇူလိုင် ၃၀၊ ၂၀၁၉) မှာ တရုတ်ကွင်းဆက်လူသတ်သမားနှင့် မုဒိမ်းသမား တစ်ဦးဖြစ်သည်။
၁၉၉၆ နှင့် ၂၀၀၅ ခုနှစ်အတွင်း မွန်ဂိုးလီးယား အတွင်းပိုင်း Ulanqab နှင့် Hohhot တို့၌ အမျိုးသမီး ၆ ဦးအား မုဒိမ်းကျင့် လူသတ်မှုများအပါအဝင် ဆိုးရွားသောပြစ်မှု ၂၀ ကျူးလွန်ကြောင်း ဝန်ခံခဲ့သည်။
တရားရုံးစီရင်ချက်ကျပြီး ၂၀၁၉ တွင် ကွပ်မျက်ခံရသည်။
Serial maniac executed after an innocent was executed (in Russian) အတ္ထုပတ္တိ ကြောင်းကျစ်ဟုန်ကို ၁၉၇၂ စက်တင်ဘာ ၅ ရက်တွင် လျန်းချွန်ကောင်တီ ၊ ယုံရှင်းရွာ၌ မွေးဖွားသည်။
ကျောင်းပြီးသည့်နောက် မည်သည့်နေရာတွင်မျှ ကြာရှည်မနေဘဲ ကျွမ်းကျင်မှုမလိုသော အလုပ်များ လုပ်ကိုင်ခဲ့သည်။
၁၉၉၆ ဧပြီ ၉ တွင် အထည်စက်ရုံအလုပ်သမား ယန်း (မျိုးရိုးအမည်) ကို Hohhot ရှိ အများသုံးသန့်စင်ခန်း တစ်ခု၌ မုဒိမ်းကျင့် လည်ညှစ်သတ်ခဲ့သည်။
Executed man given justice after 18 years အသက် ၁၈ နှစ်အရွယ် မွန်ဂိုတရုတ်လူမျိုး Huugjilt က သူမ၏ အလောင်းအား ဦးဆုံး တွေ့ရှိခဲ့ရာမှ မှားယွင်းစွပ်စွဲခံရပြီး အမှုလိုက်များ၏ ဖိအားပေးမှုဖြင့် ဝန်ခံလိုက်ရသောကြောင့် ၁၉၉၆ မေ ၂၃ တွင် သေဒဏ်ပေးခံရသည်။
၁၉၉၆ ဇွန် ၁၀ ရက်နေ့၌ တပ်ဖွဲ့၏ ပစ်ခတ်ကွပ်မျက်ခြင်းခံရသည်။
Parents of teenager 'tortured' and wrongfully executed for rape and murder watch in court as another man is convicted of the crime ၂၀၀၀ ပြည့်နှစ် မေ ၂၀ တွင် Hohhot ဧရိယာတွင် ဒုတိယမြောက် လူသတ်မုဒိမ်းကျင့်မှုကို မိန်းမပျိုတဦးပေါ် ကျူးလွန်ပြန်ရာ ယင်းအမှုမှာ အတော်ကြာသည့်တိုင် ဖော်ထုတ်နိုင်ခြင်းမရှိဖြစ်ခဲ့သည်။
၂၀၀၅ ခုနှစ်၌ အမျိုးသမီးကြီးငယ် ၄ ဦးအား မုဒိမ်းကျင့်သတ်ဖြတ်ခဲ့ချိန်မတိုင်မီ ကြားကာလ၌ သတ်ဖြတ်မှု မပြုလုပ်ခဲ့ပေ။
ပထမ ၂ မှုကို ဇန်နဝါရီ ၂ နှင့် ၇ ရက်၌လည်းကောင်း တတိယမြောက်ကို ဖေဖော်ဝါရီ ၂၄ ၌လည်းကောင်း ကျူးလွန်သည်။
ထိုအချိန်တွင် ကွင်းဆက် လူသတ်မှုများနှင့် ပတ်သက်ကာ တာဝန်ရှိသူများက စိုးရိမ်ပူပန်မှုကြီးထွားလာပြီး လူသတ်သမား မည်သူမည်ဝါ ဖြစ်ကြောင်း နှင့် ရှိရာနေရာကို သတင်းပေးနိုင်သူအား ယွမ်ငွေ ၂၀၀၀ ချီးမြှင့်မည့်အကြောင်း ကမ်းလှမ်းခဲ့သည်။
提供“2·25”系列案侦破线索奖20万内蒙古警方兑现承诺 ၂၀၀၅ ဇူလိုင်တွင် နောက်ဆုံးသားကောင်ကို သတ်ခဲ့သည်။
ဖမ်းဆီးရမိမှု ၊ ရုံးတင် စစ်ဆေးမှု နှင့် အဆုံးစီရင်ကွပ်မျက်ခြင်း 'ကြောင်း' လူသတ်မှု နောက်ဆုံးကျူးလွန်သည့် Hohhot မြို့စွန် တာလီရွာခံ ယွင်းဝမ်က ၂၀၀၅ ဇွန်တွင် လူသတ်သမား အား ဓာတ်ပုံမှ ရွေးထုတ်ပေးခဲ့သည်။
သို့သော် သူသတ်သမား၏ အမည်နှင့် နေထိုင်ရာအရပ်ကို မသိရှိခဲ့ပေ။
ကျူးလွန်သူအား ရဲများနှင့် ပူးပေါင်းရှာဖွေစဉ် ကြောင်းကျစ်ဟုန်ကို သူ၏ အလုပ်ခွင်၌ ဖော်ထုတ်ခဲ့ရာ ၂၀၀၅ အောက်တိုဘာ ၂၃ တွင် ၎င်း အဖမ်းခံရသည်။
လူသတ်မှု ၂၀ ၊ သက်ငယ်မုဒိမ်းမှု ၂ မှုအပါအဝင် မုဒိမ်းမှု ၁၀ မှုနှင့် အမှုအားလုံးပေါင်း ၂၀ ကျော်ကို ၁၉၉၆ နှင့် ၂၀၀၅ အကြား၌ ကျူးလွန်ခဲ့ကြောင်း တစ်မုဟုတ်ချင်းဝန်ခံသည်။
ထို့ပြင် လုယက်မှု ၊ ခိုးမှုနှင့် ပိုင်ဆိုင်ပစ္စည်း အလွဲသုံးစားလုပ်မှု များစွာအတွက်လည်း တာဝန်ရှိခဲ့သည်။
Huugjilt ကွပ်မျက်ခံရသည့် ၁၉၉၆ အထည်စက်အလုပ်သမား ယန် အသတ်ခံရမှု အတွက်လည်း ဝန်ခံခဲ့ရာ အငြင်းပွားဖွယ်ရာ ဖြစ်ခဲ့သည်။
提供“2·25”系列案侦破线索奖20万内蒙古警方兑现承诺 ကြောင်း၏ ရာဇဝတ်မှု အသစ်များ ဆက်တိုက်ဆိုသလိုပေါ်ပေါက်လာရာ တရားခွင်ကို ကြိမ်ဖန်များစွာ ရပ်နားခဲ့ရသည်။
တချိန်တည်းမှာပင် Hohhot ခရိုင်တရားရုံးက ၂၀၁၄ ဒီဇင်ဘာ ၁၅ တွင် Huugjilt ၌ အပြစ်ကင်းကြောင်း သေလွန်ပြီးမှ စီရင်ချက်ချခဲ့ပြီး ၎င်း၏ ဆွေမျိုးညာတကများအား လူသိရှင်ကြားတောင်းပန်ကာ လျော်ကြေးအဖြစ် ယွမ်ငွေ ၃၃၀၀၀၀ ကို ပေးခဲ့သည်။
Executed man given justice after 18 years ကြောင်းအား ရုံးတင်စစ်ဆေးမှုကို ၂၀၁၅ ဇန်နဝါရီ ၅ ရက်တွင် စတင်ပြီး တံခါးပိတ်စီရင်သည်။
ပြစ်မှု စုစုပေါင်း ၂၁ မှုနှင့် စွဲချက်တင်ခံရသည်။
တရားခွင်၌ဝန်ခံထွက်ဆိုမှုပြုလုပ်စဉ်အတွင်း သူကျူးလွန်ခဲ့သော ပြစ်မှုအတွက် ရိုးသားသူ တစ်ဦး အသတ်ခံရသည့်အတွက် နောင်တရမိကြောင်း နှင့် တောင်းပန်မှုပြုခဲ့သည်။
အသက် ၄၂ နှစ်အရွယ်ရှိပြီဖြစ်သော ကြောင်း ကို လူသတ်မှု ၆ မှု ၊ မုဒိမ်းမှု ၁၀ မှု နှင့် အနည်းဆုံး လုယက်မှု ၁ မှုတို့အတွက် အပြစ်ရှိကြောင်း Hohhot ခရိုင်တရားရုံးက ၂၀၁၅ ဖေဖော်ဝါရီ ၉ တွင် စီရင်ချက်ချသည်။
သူ၏ အများပြည်သူအခွင့်အရေး ပယ်ဖျက်ခံရပြီး သေနတ်တပ်ဖွဲ့၏ ပစ်ခတ်စီရင်ခြင်းဖြင့် သေဒဏ်ကျခံရသည်။
ထို့ပြင် တရားရုံး၏ ဆုံးဖြတ်ချက်အရ နိုင်ငံတော်အား ၁၀၂၀၀၀ နှင့် သားကောင်များ၏ ဆွေမျိုးသားချင်းများအတွက် ၁၀၂၀၀၀ စုစုပေါင်း ယွမ်ငွေ ၁၅၅၀၀၀ ကို ဒဏ်ကြေး ပေးဆောင်ရသည်။
Серийный убийца и насильник казнён на севере Китая ၂၀၁၉ ဇူလိုင် ၃၀ တွင် ကြောင်းအား ကွပ်မျက်သည်။
ကွပ်မျက်မခံရမီ ဥပဒေအရ လက်ခံရမည်ဖြစ်သော သားကောင်များ၏ ဆွေမျိုးသားချင်းများနှင့် နောက်ဆုံးတွေ့ဆုံရန် ငြင်းဆန်ခဲ့သည်။
В Китае казнили маньяка, за преступления которого ответил невиновный ကိုးကား Category:၂၀၁၉ ကွယ်လွန်သူများ Category:၁၉၇၂ မွေးဖွားသူများ Category:တရုတ် ကွင်းဆက်လူသတ်သမားများ Category:အမျိုးသား ကွင်းဆက်လူသတ်သမားများ Category:တရုတ် မုဒိမ်းသမားများ။
ဝမ်းချန် ( (၁၉၇၅ ဇန်နဝါရီ ၁၆ - ၂၀၀၅ နိုဝင်ဘာ ၁၇) သည် တရုတ်နိုင်ငံ၊ လျောင်နင်၊ ခွမ်းသျန့် မန်ချူး ကိုယ်ပိုင်အုပ်ချုပ်ခွင့်ရ ဒေသ၊ ပုသယွမ်မြို့ မှ တရုတ် ကွင်းဆက်လူသတ်သမားဖြစ်ပြီး တရုတ်နိုင်ငံသမိုင်းတလျောက် နာမည်ဆိုးဖြင့် အကျော်ကြားဆုံး လူသတ်သမားနှင့် မုဒိမ်းသမားများအနက် ၁ ဦး ဖြစ်သည်။
လျောင်းနင်မြို့ ရွာငယ်လေး တစ်ရွာဖြစ်သည့် ခိုင်းယွမ်တွင် ကြီးပြင်းခဲ့ပြီး သူ၏ ဖခင်မှာ စိတ်ကြမ်းကိုယ်ကြမ်းရှိသူ ၊ အရက်နှင့် လောင်းကစားစွဲနေသူ တစ်ဦးဖြစ်ကာ ဝမ်အား ကျောင်းထားမပေးခဲ့ပေ။
၁၉၉၅ ဇန်နဝါရီ ၂၂ တွင် ပထမဆုံးလူသတ်မှုကို ကျူးလွန်ခဲ့ပြီး ၂၀၀၃ ဇူလိုင် ၁၄ တွင် ဖမ်းဆီးခံရသည်။
လူသတ်မှု ၄၅ မှုနှင့် မုဒိမ်းမှု ၁၀ မှုဖြင့် တရားစွဲဆိုစီရင်ခံရသည်။
အချို့မိန်းကလေးများမှာ သေဆုံးပြီးချိန်မှ အဓမ္မပြုကျင့်ခံရသည်။
လူသတ်မှုများအတွက် သေဒဏ်ပေးခံရသဖြင့် ၂၀၀၅ နိုဝင်ဘာတွင် ဝမ်အား အဆုံးစီရင်ခဲ့သည်။
ယန် ရှင်းဟိုင် (; ၁၉၆၈ ဇူလိုင် ၂၉ – ၂၀၀၄ ဖေဖော်ဝါရီ ၁၄) သည် ၁၉၉၉ နှင့် ၂၀၀၃ ခုနှစ်အကြား လူသတ်မှု ၆၇ မှုနှင့် မုဒိမ်းမှု ၂၃ မှုကို ကျူးလွန်ခဲ့သောကြောင့် အသက် ၆၇ နှစ်အရွယ်၌ သေဒဏ်အပြစ်ပေး အစီရင်ခံရသည့် တရုတ်ကွင်းဆက်လူသတ်သမားဖြစ်ပြီး ၎င်းကို ယန် ကျစ်ယာ နှင့် ယန်လျို ဟုလည်း လူသိကြသည်။
မီဒီယာများ၌ ၎င်းအား "မိစ္ဆာကောင်လူသတ်သမား" ဟု ပုံနှိုင်းရေးသားသည်။
၁၉၄၉ ခုနှစ် တရုတ်ပြည်သူ့သမ္မတနိုင်ငံ ထူထောင်စဉ်ကစ၍ တရုတ်နိုင်ငံ၌ အကျော်စောဆုံး ကွင်းဆက်လူသတ်သမားဖြစ်သည်။
အတ္ထုပတ္တိ ၁၉၆၈ ဇူလိုင် ၂၉ တွင် ဟဲနန်ပြည်နယ် ကျွန်းရန်ကောင်တီ၌ မွေးဖွားခဲ့ပြီး သူ၏မိသားစုမှာ ဇာတိရွာရှိ အဆင်းရဲဆုံး မိသားစုစာရင်းဝင်ဖြစ်သည်။
သားသမီး ၄ ဦးအနက် အငယ်ဆုံး ယန်သည် ထူးချွန်သော အတွင်းစွဲ (introvert) တဦး ဖြစ်သည်။
၁၉၈၅ အသက် ၁၇ နှစ်အရွယ်တွင် ကျောင်းမှ ထွက်ပြီး အိမ်သို့ပြန်မလာတော့ဘဲ တရုတ်နိုင်ငံအနှံ့ လှည့်လည် ကာ အလုပ်သမားအဖြစ် လုပ်ကိုင်သည်။
ရာဇဝတ်မှုများ ၁၉၈၈ နှင့် ၁၉၉၁ ခုနှစ်များအတွင်း ဟဲပေပြည်နယ် ရှီးအန်း ၊ ရှားအန်းရှီး နှင့် ရှီးကျားကျွမ်းတို့၌ ခိုးမှုကျူးလွန်သဖြင့် ချွေးတပ်စခန်းသို့ ပို့ခံရသည်။
ဟဲနန်ပြည်နယ် ကျူးမာသျန့်တွင် မုဒိမ်းမှုကျူးလွန်ရန် ကြံစည်သဖြင့် ၁၉၉၆ ခုနှစ်၌ ထောင်ဒဏ် ၅ နှစ် ချမှတ်ခံရပြီး ၁၉၉၉ တွင် ထောင်မှ လွတ်လာသည်။
ယန် ၏ လူသတ်မှုများမှာ ၁၉၉၉ နှင့် ၂၀၀၃ အကြားတွင် အန်းဟွေး ၊ ဟဲပေ ၊ ဟဲနန် နှင့် ရှန်းသုန်း ပြည်နယ်များ၌ ဖြစ်ပွားခဲ့သည်။
ညရောက်သည့်အခါ သားကောင်များ၏ အိမ်သို့ဝင်ရောက်ပြီးလျှင် အိမ်တွင်ရှိသူမှန်သမျှအား ပုဆိန် ၊ တူ နှင့် ဂေါ်ပြားတို့ဖြင့် သတ်ပစ်လေ့ရှိရာ များသောအားဖြင့် လယ်သမားများ ဖြစ်ကြပြီး တခါတရံ တမိသားစုလုံး အသတ်ခံရသည်။
အဝတ်အစားသစ်နှင့် ကြီးမားသော ဖိနပ်များကို ဝတ်ဆင်ပြီး ကျူးလွန်လေ့ရှိသည်။
၂၀၀၂ အောက်တိုဘာတွင် ဖခင်နှင့် အသက် ၆ နှစ်အရွယ်မိန်းခလေးကို ဂေါ်ပြားဖြင့် ရိုက်သတ်ပြီး ကိုယ်ဝန်သည် အမျိုးသမီး တဦးကို မုဒိမ်းကျင့်ခဲ့သည်။
အမျိုးသမီးမှာ အသက်ရှင်ခဲ့သော်လည်း ဦးခေါင်းဒဏ်ရာ ပြင်းပြင်းထန်ထန် ရခဲ့သည်။
ဖမ်းဆီးရမိခြင်း တရားရုံးတင်စစ်ဆေးခြင်း နှင့် အဆုံးစီရင်ခြင်း ဟဲပေပြည်နယ် ချိန်ကျိုးရှိ ပွဲခင်းအတွင်း ရဲပတ္တရောင်လှည့်နေစဉ် သင်္ကာမကင်းမှုဖြင့် ၂၀၀၃ နိုဝင်ဘာ ၃ ရက်၌ အထိန်းသိမ်းခံရသည်။
မေးမြန်းစဉ် လူသတ်မှုဖြင့် ပြည်နယ် ၄ ခု၌ အလိုရှိသူ ဖြစ်နေကြောင်း စစ်ဆေးပေါ်ပေါက်ခဲ့သည်။
သူ၏ပြစ်မှုများနှင့် အဖမ်းဆီးခံရမှု သတင်းပြန့်နှံ့သွားသောအခါ မီဒီယာများက ၎င်းအား "မိစ္ဆာကောင်လူသတ်သမား" ဟု ပုံနှိုင်းရေးသားသည်။
အဖမ်းခံရပြီးများမကြာမီ လူသတ်မှု ၆၅ မှု ၊ မုဒိမ်းမှု ၂၃ မှုနှင့် ထိခိုက်အနာတရဖြစ်စေမှု ၅ မှုတို့အား ကျူးလွန်ခဲ့ကြောင်း ဝန်ခံလေရာ ယင်းတို့အနက် လူသတ်မှု ၄၉ မှု ၊ မုဒိမ်းမှု ၁၇ မှု နှင့် တိုက်ခိုက်မှု ၅ မှုမှာ ဟဲနန်ပြည်နယ်၌လည်းကောင်း ၊ လူသတ်မှု ၈ မှု နှင့် မုဒိမ်းမှု ၃ မှုမှာ ဟဲပေပြည်နယ်၌လည်းကောင်း ၊ လူသတ်မှု ၆ မှု နှင့် မုဒိမ်းမှု ၂ မှုမှာ အန်းဟွေးပြည်နယ်၌လည်းကောင်း ၊ လူသတ်မှု ၂ မှုနှင့် မုဒိမ်းမှု ၁ မှာ ရှန်းသုန်းပြည်နယ်၌လည်းကောင်း အသီးသီး ကျူးလွန်ခဲ့ခြင်းဖြစ်သည်။
အခင်းဖြစ်ရာနေရာမှ ဒီအဲန်အေနှင့် သူ့အား တိုက်ဆိုင်စစ်ဆေးရာ ကိုက်ညီကြောင်း တွေ့ရသည်။
သူ့သားကောင်များအနက် ၁ ဦးထံမှ အိပ်ချ်အိုင်ဗွီရောဂါပိုး ကူးစက်ခံထားရကြောင်းလည်း တွေ့ရှိရသည်။
၂၀၀၄ ဖေဖော်ဝါရီ ၁ တွင် ဟဲနန်ပြည်နယ် ၊ လော့ဟယ်မြို့တော် အလတ်တန်းပြည်သူ့တရားရုံးက လူသတ်မှု ၆၇ မှုနှင့် မုဒိမ်းမှု ၂၃ မှုအတွက် ယန်တွင် အပြစ်ရှိကြောင်း ဆုံးဖြတ်ချပြီး သေဒဏ်ချလိုက်သည်။
စီရင်ချက်ချမှတ်သည့်အချိန်၌ တရုတ်နိုင်ငံတွင်း အရှည်ကြာဆုံးနှင့် အော့နှလုံးနာဖွယ်ရာအကောင်းဆုံး ပရမ်းပတာလူသတ်မှုကိုကျူးလွန်ခဲ့သည်ဟု တရုတ်နိုင်ငံမီဒီယာများက ယုံကြည်သည်။
၂၀၀၄ ဖေဖော်ဝါရီ ၁၄ ၌ သေနတ်တပ်ဖွဲ့၏ ကွပ်မျက်ခြင်းခံရသည်။
စေ့ဆော်မှု လမ်းခွဲမှုအတွက် လူ့အသိုင်းအဝိုင်းအား လက်စားချေတုံ့ပြန်သည့်အနေဖြင့် လူသတ်မှု ကျူးလွန်ခဲ့ခြင်းဟု အချို့ မီဒီယာများက သူအဖမ်းဆီးခံရစဉ်အချိန်က သတင်းတင်ဆက်ခဲ့ကြသည်။
ယခင်ခိုးမှုနှင့်မုဒိမ်းမှုများကြောင့် သူ၏ ရည်းစားဖြစ်သူက စွန့်ခွာသွားခဲ့သည်ဟု ဆိုကြသည်။
လုယက် မုဒိမ်းကျင့် လူသတ်ရတာကို မွေ့လျော်ခြင်းကသာလျင် စေ့ဆော်မှုဖြစ်သည်ဟု မီဒီယာများက နောက်ပိုင်း၌ သတင်းဖော်ပြကြသည်။
ကျူးလွန်ရသည့်အကြောင်းရင်းကို ယန်း က မည်သည့်အခါမျှ ထုတ်ဖော်ခဲ့ခြင်းမရှိသော်လည်း အောက်ပါအတိုင်း ပြောခဲ့ဖူးသည်ဟု ကိုးကားကြသည် - "ငါလူသတ်တဲ့အခါ ဆန္ဒပြင်းပြလာ ၊ ဒီအတွက်ပဲ ပိုသတ်မိတာ ၊ သူတို့ အသက်ရှင်သင့်သလား ဘာလား ငါအမှုမထား ၊ ငါ့အလုပ်မဟုတ်….လူ့အသိုင်းအဝိုင်းမှာ ငါမနေလို။
လူ့အသိုင်းဝိုင်းဟာ ငါ့အတွက် အရေးအရာမဟုတ်" ကွင်းဆက်လူသတ်မှုစာရင်း ၂၀၀၀ ပြည့်နှစ် စက်တင်ဘာ ၁၉ ၊ ကော်ကျွမ်းရွာ ၊ ပေကျောင်းမြို့နယ် ၊ ချွမ်းဟွေခရိုင် ၊ ကျိုးကို့ ၊ ဟဲနန်ပြည်နယ်။
လူသတ်မှု ၂ မှု။
၂၀၀၀ ပြည့်နှစ် အောက်တိုဘာ ၁ ၊ ချွင်းရှုကျွမ်း ၊ ရှောင်ယင်းရွာ ၊ ဝမ်သျန့်မြို့ ၊ ယင်ကျိုးခရိုင် ၊ ဖုယန် ၊ အန်ဟွေးပြည်နယ်။
လူသတ်မှု ၃ မှုနှင့် မုဒိမ်းမှု ၁ မှု။
၂၀၀၁ ဩဂုတ် ၁၅ ၊ ဖန်းချယ်လျို့ရွာ ၊ ကျုလင်မြို့နယ် ၊ လင်းယင်ကောင်တီ ၊ လော့ဟယ် ၊ ကျိုးကို့ ၊ ဟဲနန်ပြည်နယ်။
၂၀၀၁ ဆောင်းဦး ၊ ကန်းလိုမြို့နယ် ၊ ရှီးဟွာကောင်တီ ၊ ကျိုးကို့ ၊ ဟဲနန်ပြည်နယ်။
၂၀၀၁ ဆောင်းရာသီ ၊ ယဲ့ကောင်တီ၏ မြို့မှ အရှေ့တောင်အရပ်ရှိ ရွာ ၊ ဖင်းသင်းရှန်း ၊ ဟဲနန်ပြည်နယ်။
၂၀၀၂ ဇန်နဝါရီ ၂၇ ၊ ထုံးရွှိကောင်တီ ၊ ခိုင်ဖုန်း ၊ ဟဲနန်ပြည်နယ်။
၂၀၀၂ ဇွန် ၃၀ ၊ ချိုင်ကန်းမြို့နယ် ၊ ဖူကို့ကောင်တီ ၊ ကျိုးကို့ ၊ ဟဲနန်ပြည်နယ်။
လူသတ်မှု ၄ မှုနှင့် မုဒိမ်းမှု ၁ မှု။
၂၀၀၂ ဇူလိုင် ၂၈ ၊ သွန်းကျိုး ၊ နန်းယန် ၊ ဟဲနန်ပြည်နယ်။
လူသတ်မှု ၄ မှုနှင့် မုဒိမ်းမှု ၂ မှု။
၂၀၀၂ အောက်တိုဘာ ၂၂ ၊ ကျိုက်ဟူရွာ ၊ ဆုန်းကျီမြို့နယ်၊ ရှီးဖင်ကောင်တီ ၊ ကျူးမာသျန့် ၊ ဟဲနန်ပြည်နယ်။
လူသတ်မှု ၂ မှု ၊ မုဒိမ်းမှု ၁ မှုနှင့် အပြင်းအထန်နာကျင်စေမှု ၁ မှု။
၂၀၀၂ နိုဝင်ဘာ ၈ ၊ ကောင်းလီရွာ ၊ ရှောက်သျန့်မြို့နယ် ၊ ရှန်းချိုင်ကောင်တီ ၊ ကျူးမာသျန့် ၊ ဟဲနန်ပြည်နယ်။
လူသတ်မှု ၄ မှု ၊ မုဒိမ်းမှု ၂ မှုနှင့် အပြင်းအထန်နာကျင်စေမှု ၁ မှု။
၂၀၀၂ နိုဝင်ဘာ ၁၆ ၊ လျှို့ကျွမ်းရွာ ၊ ကျန်းရှီးမြို့ ၊ ဝေးရှစ်ကောင်တီ ၊ ခိုင်ဖုန်း ၊ ဟဲနန်ပြည်နယ်။
လူသတ်မှု ၂ မှုနှင့် မုဒိမ်းမှု ၁ မှု။
၂၀၀၂ နိုဝင်ဘာ ၁၉ ၊ ရှီးကွိုင်ရွာ ၊ ဝမ်းမွန့်မြို့နယ် ၊ လင်းယင်ကောင်တီ ၊ လော့ဟယ် ၊ ဟဲနန်ပြည်နယ်။